recursal/SuperWikiNEXT-32B huggingface dataset:
Tiga buah reaktor di Fukushima I menjadi terlalu panas, menyebabkan peleburan teras. Ini dirumitkan oleh letupan gas hidrogen dan pengeluaran wap tercemar yang melepaskan sejumlah besar bahan radioaktif ke dalam udara.
Stesen Janakuasa Nuklear Three Mile Island terdiri daripada dua buah reaktor air bertekanan, setiap satunya dalam bangunan kurungan masing-masing dan menara pendingin yang berhubungan. Unit 2 yang mengalami peleburan teras separa, terletak di latar belakang.
**Peleburan nuklear** (bahasa Inggeris: *nuclear meltdown*code: en is deprecated ) ialah gelaran untuk kemalangan reaktor nuklear parah yang mengakibatkan kerosakan teras akibat terlebih panas. Istilah ini tidak ditakrifkan secara rasmi oleh Agensi Tenaga Atom Antarabangsa Namun demikian, ia telah ditakrifkan sebagai peleburan teras reaktor nuklear secara tidak sengaja, sama ada ia rosak separa atau sepenuhnya, yakni "**kemalangan teras lebur**" dan "**teras lebur separa**"

Kemalangan teras lebur berlaku apabila haba yang dijana oleh reaktor nuklear melebihi haba yang disingkirkan oleh sistem pendingin pada takat yang mana sekurang-kurangnya satu unsur bahan api nuklear mencecah takat leburnya. Ini berbeza dengan kegagalan unsur bahan api yang tidak disebabkan oleh perubahan suhu. Peleburan ini mungkin diakibatkan oleh kehilangan pendingin, kehilangan tekanan pendingin, atau kadar aliran pendingin rendah atau ekskursi kegentingan yang mana reaktor itu dikendalikan pada tahap kuasa yang melebihi had yang ditetapkan oleh rekabentuknya. 

Apabila unsur-unsur bahan api reaktor mulai lebur, kurungan utama pecah, maka bahan api nuklear (seperti uranium, plutonium atau torium) dan hasil pembelahan di dalam unsur-unsur tersebut (seperti cesium-137, krypton-88, atau iodine-131) boleh melarut resap ke dalam pendingin. Kerosakan selanjutnya membolehkan bahan-bahan radioisotop ini untuk memecah lapisan-lapisan kurungan yang selanjutnya. Wap superpanas dan logam panas di dalam teras boleh menyebabkan interaksi bahan api-pendingin, letupan hidrogen, atau tukul air, mana-mana sahaja daripada ini boleh memusnahkan kurungan. Peleburan ini dipandang amat berat kerana kemungkinan walau setipis mana bahawa bahan-bahan radioaktif yang panjang separuh hayatnya mampu memecah segala kurungan dan melepas ke dalam alam sekitar, mengakibatkan pencemaran dan luruhan, serta menyebabkan manusia dan haiwan yang hidup berdekatan keracunan radiasi. Jumlah bahan radioaktif yang terlepas ke dalam persekitaran akibat teras lebur ini disukat dalam becquerel atau curie.

Rujukan
-------

1. ↑  Martin Fackler (1 Jun 2011). "Report Finds Japan Underestimated Tsunami Danger". *New York Times*.
2. ↑  Agensi Tenaga Atom Antarabangsa (IAEA) (2007). *IAEA Safety Glossary: Terminology Used in Nuclear Safety and Radiation Protection* (PDF) (ed. 2007edition). Vienna, Austria: Agensi Tenaga Atom Antarabangsa. ISBN 9201007078. Dicapai pada 2009-08-17. `|edition=` has extra text (bantuan)
3. ↑
4. ↑  safety study: an assessment of accident risks in U.S. commercial nuclear power plants, Volume 1
**Radio Komersial Malaysia** (bahasa Inggeris: *Commercial Radio Malaysia*code: en is deprecated ; **CRM**) ialah sebuah pertubuhan bukan keuntungan Malaysia yang mewakili stesen radio komersial di Malaysia. Ia ditubuhkan pada 1997 sebagai Persatuan Pengendali Radio Komersial Malaysia (MACRO) dan didaftarkan pada 26 Mei 1998 sebelum mengguna pakai nama terkini pada 2007.

CRM menjadi advokasi untuk piawaian tertinggi dalam penyiaran radio komersial dan amalan profesional, memastikan kedua-duanya wujud dalam industri, yang melibatkan kedua-dua kerajaan dan pengawal selia dalam dialog untuk mengenal pasti dan memastikan kemungkinan isu yang boleh menjejaskan daya maju radio komersial di Malaysia. Ozarizan Mohd Nor ialah Presiden sejak 18 Oktober 2018.

Ahli
----

Sehingga 2017, sebanyak 25 stesen radio telah menjadi ahli CRM. Ahli-ahli CRM ialah seperti berikut:

|  |  |
| --- | --- |
| * Era
* Sinar
* Melody
* MY
* hitz
* MIX
* Lite
* Raaaga
* Gegar
* Zayan
* GoXuan
* Hot FM
* Fly FM
 | * One FM
* Kool FM
* Suria FM
* iM4U fm
* Manis FM
* Radio IKIM
* BFM 89.9
* 988 FM
* Best FM
* Cats FM
* Kupikupi FM
* CITYplus FM
 |

Rujukan
-------

1. ↑  Dennis Chua (30 September 2015). Radio Commercial Malaysia to help make a better society and environment *New Straits Times*. Dicapai pada 1 Oktober 2015.
2. ↑  Janice Tan (19 Oktober 2018). Commercial Radio Malaysia names new president Marketing Interactive. Dicapai pada 20 Oktober 2018.
3. ↑  About us: Member directory Commercial Radio Malaysia. Dicapai pada 14 Mei 2018.

Pautan luar
-----------

* Tapak web rasmi
ۋ dibaca **vau** atau kadang-kadang **ve** ialah salah satu huruf Arab yang merupakan varian dari huruf wau yang digunakan untuk melambangkan fonem /v/ dalam bahasa-bahasa bukan Arab yang menggunakan huruf Arab, seperti bahasa Turki Utsmani, Kazakhstan dan beberapa bahasa di Asia Tengah [perlu rujukan]
.[*perlu rujukan*] Dalam bahasa Arab piawai, huruf vau tidak digunakan kerana dalam bahasa Arab tidak memerlukan fonem /v/. Huruf ve bukanlah termasuk dalam ke-28 huruf Arab piawai atau huruf Hijaiyah.

Dalam Bahasa Melayu/Indonesia yang ditulis menggunakan huruf Jawi atau Pegon, huruf vau (ۋ) tidak digunakan untuk melambangkan fonem /v/, tetapi huruf Jawi atau Pegon mengunakan huruf va (ۏ) untuk melambangkan fonem /v/. 

Sementara, dalam Bahasa Izyadi yang menggunakan tulisan Izjawi juga tidak menggunakan huruf ۋ sebagai fonem /v/, yang mana ia menggunakan huruf ۏ untuk melambangkan fonem /v/. Akan tetapi, Bahasa Izyadi menggunakan huruf ۋ ini sebagai melambangkan fonem /o/. Selain itu, nama bagi huruf vau (ۋ) juga ditukar kepada wao yang disebut sebagai "waa-o".

  

Dalam Izjawi (Bahasa Izyadi), huruf wao (ۋ) boleh digunakan di awalan, pertengahan dan akhiran perkataan dan huruf ini juga tidak disambung.

Contoh penggunaannya ialah:

1. Awalan: ۋرڠ (orang).
2. Pertengahan: چرۋڠڬۋق (ceronggok).
3. Akhiran: لؿڤۋ (lipo) (ayat tanya, hanya dalam bahasa percakapan bukan baku).

Penulisan
---------

Penulisan dari huruf vau adalah:

| Kedudukan dalam perkataan: | Terasing | Akhir | Tengah | Awal |
| --- | --- | --- | --- | --- |
| Bentuk glif:(Bantuan) | ۋ‎ | ـۋ‎ | ـۋ‎ | ۋ‎ |

Templat:Arab-stub

Templat:Huruf Arab

Kedudukan ini sama seperti jika menulis menggunakan tulisan Izjawi.

Rujukan
-------

• Laman web rasmi Bahasa Izyadi yang dimuat naik dan ditulis oleh pencipta Bahasa Izyadi.

• Laman video rasmi Bahasa Izyadi yang dibangunkan oleh pencipta Bahasa Izyadi.
Patung David oleh Michelangelo, kini di Florence, Itali.
Patung Buddha Agung di Kamakura, Jepun.
Patung ialah sesuatu yang menggambarkan sesuatu entiti yang khusus, biasanya manusia, peristiwa, haiwan atau objek. Tumpuannya ialah perlambangan.

Banyak patung dicipta melalui tempahan untuk memperingati sesuatu peristiwa bersejarah, atau kehidupan seorang tokoh. Ia bertujuan sebagai seni awam yang dipamerkan di luar, tetapi kekadangnya juga dipamerkan di dalam bangunan awam untuk menegaskan sesuatu kepada para orang lalu dengan cara yang lebih ketara daripada apa yang boleh ditekankan melalui penggunaan perkataan.

Kekadangnya, patung-patung pada dirinya mengilhami peristiwa bersejarah sendiri. Umpamanya pada tahun 1986, apabila Patung Liberty meraikan hari ulang tahunnya yang ke-100, suatu perayaan tiga hari diadakan yang menarik 12 juta orang. Perayaan ini dikatakan merupakan peristiwa awam yang terbesar di dunia sehingga hari ini. Senarai tetamunya amat unik. *"Kami menjemput semua patung agung di dunia ke majlis hari jadinya dan mencipta boneka-boneka raksasa untuk mewakili patung-patung tersebut",* kata Jeanne Fleming, pengarah acara itu. *Setiap patung tiba dengan diiringi oleh muzik asli."*

Terdapat sebuah legenda bandar tentang kod untuk mencipta patung penunggang kuda. Kuku kuda dikatakan menunjukkan bagaimana penunggangnya menemui ajalnya. Satu kuku kuda diangkat naik menunjukkan bahawa penunggangnya maut kerana cedera parah atau juga hanya dilukai dalam pertempuran. Sebaliknya, dua kuku kuda diangkat naik menunjukkan bahawa penunggangnya dibunuh dalam pertempuran. Walaupun demikian, sebuah tinjauan tentang patung-patung penunggang kuda di kebanyakan bandar raya Eropah yang utama menunjukkan bahawa legenda bandar ini tidak berasas. Walau jika legenda tersebut adalah benar, amalannya kelihatan pupus pada abad ke-19.

Lihat juga
----------

* Arca
* Patung hidup
* Patung penunggang kuda
* Patung raksasa
* Senarai patung
* Senarai patung mengikut tingginya
* Seni pahat (atau seni arca)
* Tugu Peringatan
* Ukiran batu

Rujukan
-------

1. ↑  Laman web *Snope:* Patung pengehadan
2. ↑  Laman web *Straightdope:* Untuk patung, adakah bilangan kaki kuda yang diangkat naik menunjukkan takdir penunggangnya?

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Patung*** |

* Laman web PMSA: Tugu Peringatan dan Patung di United Kingdom
* Patung-patung Keluaran MARBLECast
* Forum Perbincangan tentang Patung
* Lubbock, lorong Texas dari Patung Buddy Holly ke Pusat Buddy Holly Diarkibkan 2011-01-02 di Wayback Machine
* Patung Dawai Hasil Kerja Ivan Lovatt Diarkibkan 2012-01-10 di Wayback Machine
* Patung Mini Karya Adam Beane Diarkibkan 2012-01-11 di Wayback Machine
* Patung Pensel Berwarna Diarkibkan 2011-11-11 di Wayback Machine

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Botol-botol berisi etanol dan aseton, dua jenis pelarut.
**Pelarut** merupakan suatu bahan yang melarutkan bahan terlarut, yaitu cecair, pepejal atau gas yang berbeza dari segi kimia untuk menghasilkan suatu larutan. Pelarut biasanya ialah cecair tetapi boleh juga menjadi pepejal, gas atau bendalir superkritikal. Kuantiti bahan terlarut yang dapat dilarutkan dalam sejumlah isi pada pelarut tertentu berbeza mengikut suhu.

Pelarut paling umum dalam kegunaan seharian ialah air. Pelarut lain yang banyak juga digunakan dalam kehidupan seharian ialah bahan kimia organik yang dipanggil sebagai **pelarut organik**. Penggunaan umum pelarut organik terdapat dalam pencucian kering (seperti tetrakloroetilena), pelarut cat (misalnya toluena dan turpentin), sebagai penghilang cat kuku dan pelarut gam (aseton atau etil asetat), pada penghilang kotoran (misalnya heksana) dan dalam detergen (limonena).

Rujukan
-------

1. ↑  Tinoco, Ignacio; Sauer, Kenneth dan Wang, James C. (2002) *Physical Chemistry* Prentice Hall, muka surat 134 ISBN 0-13-026607-8

Pautan luar
-----------

* Kategori berkenaan Pelarut di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Sepanyol
* Perancis (data)
* Jerman
* Israel
* Amerika Syarikat
* Jepun
* Republik Czech

 |

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Vicente Yáñez Pinzón** (Palos de la Frontera 1462 - Sevilla, 1514) ialah seorang pelaut, pelayar dan penjelajah Sepanyol. Pada tahun 1492, beliau telah dilantik menjadi kapten kapal di karavel Niña. Bersama dalam sesi pelayaran dengan Christopher Columbus dan kakaknya Martín dan Francisco, beliau merupakan penjelajah pertama ke Dunia Baru.

Pada tahun 1499, Pinzón berlayar ke persisiran lautan Amerika Selatan. Pada tanggal 26 Januari 1500 beliau telah berjaya menyelusuri persisiran lautan Pernambuco (kini berada di Brazil). Menurut Perjanjian Tordesillas, Sepanyol tidak dapat memberi penegasan apapun pada daerah itu, namun Pinzón menamakan tempat itu *Cabo de Santa Maria de la Consolación* (Tanjung Santa Maria sang Pelipur Lara). Beliau juga menemukan muara Sungai Amazon dan kemungkinan juga Sungai Oiapoque.

Pada tahun 1505, Pinzón diangkat telah dilantik sebagai Gabernor Puerto Rico. Pinzón diperkirakan meninggal dunia pada akhir September 1514.

Pada peringatan 500 tahun atas penemuan Brazil, sebuah monumen didirikan di kampung halamannya Palos de la Frontera, pada tanggal 19 November 1999.

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kapal *White Ship* sedang karam
***White Ship*** (Kapal Putih) (Perancis: *la Blanche-Nef*code: fr is deprecated ) ialah kapal yang tenggelam di dalam Selat Inggeris berdekatan pantai Normandy di Barfleur, pada 25 November 1120. Hanya dua orang yang berada di dalam kapal tersebut terselamat. Antara yang lemas termasuklah William Adelin, anak sah dan pewaris Raja Henry I dari England. Kematian William Adelin membawa kepada krisis pewarisan dan perang saudara di England yang dikenali sebagai Anarki.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

Rujukan
-------

1. ↑   William of Malmesbury stated one rustic survived while Orderic Vitalis identified two survivors, a butcher and a Geoffrey, the son of Gilbert de l'Aigle. Compare: J.A. Guiles, *William of Malmesbury's Chronicle of the Kings of England* (London: George Bell and Sons, 1904), p. 456, and Ordericus Vitalis, *The Ecclesiastical History of England and Normandy*, Trans. Thomas Forester, Vol IV (London: Henry G. Bohn, 1856), p. 35.
Tali pinggang stabil Tentera Udara Diraja pra-2007. Versi terbaru menunjukkan gesper logam dekoratif.
**Tali pinggang stabil** ialah tali pinggang berjalur warna yang dipakai pada masa-masa tertentu oleh angkatan tentera United Kingdom dan negara Komanwel yang lain – dan beberapa negara lain seperti Denmark, Brazil dan Lebanon. Jalur-jalur diberi identifikasi dan berbeza mengikut rejimen dan kor. Di Brazil dan Lebanon ia dikenali sebagai **tali pinggang gimnastik**.

Istilah "tali pinggang stable" berasal daripada askar kavalri UK yang memakai surcingle di pinggang semasa membersihkan kandang (stable) dan menjaga kuda mereka. Pada tahun 1950an ia tersebar ke semua cabang tentera, menambah sedikit warna dan individualiti kepada uniform kerja khaki yang menjemukan. Pada mulanya ia dibantah oleh ramai pegawai kanan, yang menyifatkannya sebagai terlalu individualistik, tetapi kelak ia diterima di seluruh angkatan tentera UK – dan kini tersebar ke pasukan tentera beberapa negara lain. Ia dilengkapi dengan tali elastik dan gesper serta cop askar padanya. Selepas menjadi anak angkat oleh tentera, tali pinggang ini juga digunakan oleh orang biasa terutamanya kanak-kanak kerana ia mudah disesuaikan. "Tali pinggang gimnastik" beberapa negara kini mempunyai penampilan dan penggunaan yang sama, tetapi nama itu sendiri mencerminkan asal usulnya daripada peralatan latihan fizikal.

Rujukan
-------

1. ↑  Henthorne, Stephen E. "The Origins of the Stable Belt". *Stablebelts*. Dicapai pada 30 November 2017.

### Sumber

* Jobson, Christopher (2009). *Looking Forward, Looking Back: Customs and Traditions of the Australian Army*. Wavell Heights, Queensland: Big Sky Publishing. ISBN 978-0-9803251-6-4.
* *Materiel Regulations for The Army*, Volume 3, Pamphlet No.16, *Optional items of dress*, Ministry of Defence, London, 1995

Pautan luar
-----------

* Stable Belts
* Society of the Military Horse
Beliau termasuk salah seorang daripada 10 sahabat yang dijanjikan syurga. Pada awalnya, **Talhah ibn Ubaidillah** merupakan seorang peniaga kain yang berasal dari Makkah. Kerap berniaga dan membawa barangan berharga di Syria. Ibunya bernama Sa'abah binti al-Hadrami.

Pengislamannya
--------------

Beliau masuk Islam setelah berjumpa dengan seorang pendeta Nasrani ketika berniaga di Busra. Ketahanannya diuji dengan seksaan yang diterima oleh beliau dan Abu Bakar ketika di Makkah di mana beliau telah didera oleh ibunya sendiri dan lima orang yang telah diupah oleh ibunya [kerana Talhah ibn Ubaidillah memeluk islam]
Beliau sanggup meninggalkan hartanya yang banyak untuk memeluk Islam.

Kelebihan Beliau
----------------

Rasulullah menggelarkan beliau sebagai "Syahid yang hidup" kerana keadaan fizikalnya ketika itu yang sudah cedera akibat terlibat dengan banyak pertempuran bersama baginda. Hadis Nabi berkenaan kehebatan beliau:

*"Barangsiapa yang ingin melihat syahid yang sedang berjalan di muka bumi ini, lihatlah pada Talhah ibn Ubaidillah"*

Jasa dan Perjuangannya
----------------------

Beliau merupakan pelindung bagi Rasulullah semasa Perang Uhud ketika umat Islam dalam keadaan terdesak akibat serangan kaum Musyrikin Makkah. Terlibat dalam siri Peperangan Islam-Rom Byzantine. Ketika Perang Jamal, beliau berada di pihak Saidatina Aishah binti Abu Bakar bersama Zubair ibn Awwam menentang Khalifah Ali bin Abi Talib. Beliau akhirnya terkorban akibat lembing beracun yang dilemparkan oleh Marwan bin al-Hakam.
Jangan dikelirukan dengan atas talian.
Talian atas pada landasan kereta api milik ADIF (Pentadbir Prasarana Kereta Api) di Sepanyol.
**Talian atas** atau **katenari** adalah satu talian kuasa yang membekalkan kuasa elektrik kepada trem atau kereta api. Talian ini direka berdasarkan prinsip satu atau lebih wayar atas (atau rel, terutamanya di dalam terowong) yang terletak di atas landasan kereta api, ditingkatkan kepada keupayaan elektrik yang tinggi dengan sambungan stesen penghantar pada sela yang tetap.

Terdapat juga sistem bekalan kuasa untuk kereta api yang tidak boleh dianggap sebagai "katenari", contohnya rel ketiga dan apungan magnet.

Bacaan lanjut
-------------

* Cooper, B.K. (Februari–Mac 1982). "Catenaries and Contact Wires". *Rail Enthusiast*. EMAP National Publications. m/s. 14–16. ISSN 0262-561X. OCLC 49957965. Check date values in: `|date=` (bantuan)

Pautan luar
-----------

* Kategori berkenaan Talian atas di Wikimedia Commons
* Over Head Equipment – Neutral Section
* Electric Traction - I
*Rencana ini adalah mengenai risikan Perang Dunia II yang mempunyai nama kod "Ultra". Untuk kegunaan lain, sila lihat Ultra (nyahkekaburan).*
**Ultra** (kekadangnya ditulis dalam huruf besar: **ULTRA**) merupakan nama yang asalnya dipergunakan oleh pihak British untuk risikan daripada pemecahan kod perhubungan Jerman dalam Perang Dunia II. Istilah itu kemudian menjadi gelaran piawai bagi Britain dan Amerika Syarikat untuk kesemua risikan daripada sumber-sumber kriptoanalisis aras tinggi. Nama ini dicipta kerana pemecahan kod dianggap lebih mustahak daripada pengelasan keselamatan yang sedia ada pada waktu itu ("*Paling Rahsia*"). Oleh itu, ia diberikan kelas tersendiri, iaitu "Rahsia *Ultra*".

Kebanyakan daripada trafik tulisan rahsia Jerman telah dikodkan oleh mesin Enigma, dan justera itu, istilah "Ultra" sering digunakan seolah-olah sinonim untuk "pemecahan kod Enigma". Sebelum gelaran "Ultra" diamalkan, terdapatnya beberapa nama rahsia untuk risikan daripada sumber ini, termasuknya **Boniface**. Untuk tempoh yang singkat selepas gelaran "Ultra" dicipta, ia hanya digunakan untuk risikan daripada saluran Enigma.

Pihak Jerman kemudian menggunakan beberapa sistem mesin teletaip tulisan rahsia berjajaran untuk trafiknya yang paling mustahak. Untuk sistem-sistem ini, pihak British memberi nama kod generik FISH. Terdapatnya beberapa sistem yang berbeza, terutamanya Lorenz SZ 40/42 (mula-mulanya diberi nama kod TUNNY) dan Geheimfernschreiber (nama kod STURGEON). Kesemua sistem ini juga dipecah oleh pihak British, khasnya TUNNY yang dipecah dengan sempurna. Mesej daripada sistem FISH kemudian dipecah melalui komputer Colossus yang dianggap sebagai perintis untuk komputer digital boleh atur cara elektronik. Walaupun jumlah mesej yang diterima daripada FISH adalah jauh lebih rendah daripada Enigma, ia telah diimbangi oleh pentingnya.

F.W. Winterbotham, di dalam bukunya yang berjudul "Rahsia Ultra" ("*The Ultra Secret*") (1974), menyebut bahawa Dwight D. Eisenhower, Pemerintah Tertinggi Angkatan Tentera Bersekutu, pernah menerangkan pada akhir Perang Dunia II bahawa Ultra merupakan faktor yang muktamad dalam kemenangan peperangan itu.

Pautan luar
-----------

* Maklumat mengenai ULTRA Diarkibkan 2006-09-12 di Wayback Machine
**Taufan Tomas** atau 'puting beliung Tomas' ialah siklon tropika terkuat membadai Fiji sejak Siklon Bebe pada 1972. Ia melanda timur laut bandar Labasa di pulau utara Vanua Levu, Fiji pada 15 Mac 2010 jam 7 pagi, selepas mula terbentuk pada 9 Mac.

Puting beliung dalam kategori empat itu (kedua terkuat) mencapai puncak kelajuan angin 175 kilometer sejam (110 bsj) dan tekanan 930 hPa (mbar). Manakala JTWC mengelaskannya ke Kategori 4 dengan angin tertinggi 1-minit selaju 215 km/j (135 bsj). Agensi Perkhidmatan Meteorologi Fiji (FMS) melaporkan puting beliung itu bergerak ke selatan selaju 11 kilometer sejam dan akan menghala ke timur Labasa pada sebelah petang dengan kelajuan 60 kilometer sejam.

Bekalan elektrik terputus di Vanua Levu. Beberapa rumah mengalami kerosakan. Kerajaan mengisytiharkan perintah berkurung sementara. Sekolah ditutup dan kebanyakan perkhidmatan awam digantung sebagai persiapan menghadapi ribut dan banjir kilat.

Rujukan
-------

1. ↑  Joint Typhoon Warning Center (2010). "Tropical Cyclone 19P (Tomas) Running Best Track". Tentera Laut A.S. Dicapai pada 14 Mac 2010.
2. ↑  Fiji dilanda puting beliung Tomas Berita Harian Online
**Universal Studios Singapore** (Cina ringkas: 新加坡环球影城code: zh is deprecated ; Cina tradisional: 新加坡環球影城code: zh is deprecated ; pinyin: *Xīnjiāpō Huánqíu Yǐngchéng*; Tamil: யுனிவர்சல் ஸ்டுடியோஸ், சிங்கப்பூர்code: ta is deprecated ) merupakan sebuah taman tema yang terletak di antara Resorts World Sentosa, Pulau Sentosa, Singapura. Resort ini merupakan komponen utama bagi Genting yang mempunyai hak dalam pembinaan resort berintegrasi kedua di Singapura. Pada 8 Disember 2006, kerajaan Singapura telah mengumumkan bahawa konsortium ini telah memenangi bidaan tersebut. Pembinaan taman tema dan seluruh resort bermula pada 19 April 2007. Universal Parks & Resorts juga adalah yang kedua pernah dibuka di Asia (Jepun adalah yang pertama) dan pertama di Asia Tenggara. Perancangan rasmi untuk resort ini telah didedahkan kepada umum apabila Universal Studios Singapore mengeluarkan peta taman tema kepada umum pada 20 Oktober 2009. Universal Studios Singapore telah berjaya menarik lebih daripada 2 juta pengunjung semenjak 9 bulan selepas pembukaannya.

Universal Parks & Resorts telah memasarkan fungsinya sebagai "satu-satunya taman tema seumpamanya di Asia" dan berusaha untuk menjadikannya sebagai satu-satunya tempat seumpamanya di Asia Tenggara untuk 30 tahun yang akan datang.

Rujukan
-------

1. ↑  "Map of Universal Studios Singapore". 20 October 2009. Diarkibkan daripada yang asal pada 2010-07-21. Dicapai pada 2013-01-08.
2. ↑  "Singapore's success in Universal Studios leads Asia in theme park boom". 20 September 2010.
3. ↑  "Resorts World at Sentosa". e-Travel Blackboard Asia. 29 January 2008. Dicapai pada 21 October 2008.

|  |  |
| --- | --- |
| Ikon tunas | Rencana mengenai taman hiburan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
| Typhoon (JMA) |
| --- |
| Category 2 typhoon (SSHS) |
| 

|  |  |
| --- | --- |
|  |  |

 |
| Duration | 20 November – 27 November |
| Intensity | 150 km/h (90 mph) (10-min), 955 hPa (mbar) |
|

**Taufan Mitag** berlaku di timur wilayah Bicol, pesisir wilayah Aurora dan Isabela negara Filipina pada 20 November 2007. Ombak setinggi 3 - 10 meter. Angin kencang selaju 160 kmj. Mitag bermaksud 'anak mata perempuan' dalam bahasa ... 

Pihak berkuasa Filipina memindahkan 290,000 penduduk pesisir pantai di wilayah Bicol.Ketua Jabatan Pertahanan Awam, Glenn Rabonza menyatakan kira-kira 10,000 penduduk di lereng Gunung Mayon dipindahkan. Banjir lumpur dari debu gunung berapi Mayon boleh menenggelamkan kampung-kampung. Setiausaha Pertahanan, Gilberto Teodoro mengesahkan 10 terbunuh termasuk 2 orang akibat renjatan elektrik. 1,000 hektar sawah padi dan beberapa jalan musnah.Presiden Gloria Macapagal Arroyo mengarahkan pemindahan segera dilakukan. Gabenor wilayah Albay, Joey Salceda menyatakan kelajuan angin kencang mungkin meningkat kepada 220 kmj. Bangunan kerajaan dan sekolah dijadikan pusat pemindahan sementara.

Sebelum ini Taufan Durian membadai Bicol mengakibatkan 1,200 orang terbunuh dan 120,000 lagi hilang tempat tinggal.

Rujukan
-------

1. ↑  Philippine Daily Inquirer. Close to 200,000 evacuated in Bicol as ‘Mina’ nears--NDCC
2. ↑  Filipina siap sedia hadapi Taufan Mitag[*pautan mati kekal*]
Datuk **Rafiah Salim** (lahir pada 13 Mei 1947), dilahirkan di Kuala Krai, Kelantan, merupakan wanita pertama dilantik sebagai Naib Canselor Universiti Malaya sejak 1 Mei 2006, menggantikan Prof. Datuk Dr. Hashim Yaacob yang tamat kontrak perkhidmatannya pada 31 Mac 2006.

Pendidikan
----------

Beliau mendapat pendidikan awal di Kolej Tunku Kurshiah and Victoria Institution.

Tan Sri Rafiah yang juga pemegang sarjana muda dan sarjana undang-undang dari Queen's University of Belfast, United Kingdom mempunyai rekod perkhidmatan yang cemerlang dalam sektor awam dan swasta dan juga di peringkat antarabangsa. Beliau pernah berkhidmat sebagai Penolong Setiausaha Agung bagi Pengurusan Sumber Manusia Pertubuhan Bangsa-Bangsa Bersatu (PBB) dari 1997 hingga 2002, Penolong Gabenor Bank Negara Malaysia (1995-1997) dan juga Pengurus Besar Sumber Manusia Malayan Banking Berhad (1991-1995).

Pengalaman
----------

Beliau merupakan Pengarah Eksekutif International Centre for Leadership in Finance (ICLIF), pernah berkhidmat sebagai pensyarah, Timbalan Dekan dan Dekan Fakulti Undang-undang Universiti Malaya dari tahun 1974 hingga 1988.

Pengarah NIEW
-------------

Pada 26 Jun 2009, Rafiah Salim dilantik sebagai Pengarah Institut Pengupayaan Wanita bagi Pergerakan Negara-negara Berkecuali (NIEW). Beliau juga rakyat Malaysia pertama yang dipilih memegang jawatan Penolong Setiausaha Agung di Pertubuhan Bangsa-bangsa Bersatu (PBB).

Rujukan
-------

1. ↑  Shahrizat Menyambut Baik Pelantikan Rafiah Salim Menerajui NIEW

|  |  |
| --- | --- |
|  | Wikimedia Commons mempunyai media berkaitan ***Rafiah Salim*** |
**Taufan Nadine** ialah taufan Kategori 1 yang tidak menentu yang menjadi taufan Atlantik keempat paling lama tercatat dalam rekod. Sebagai taufan tropika keempat belas dan dinamakan ribut musim taufan Atlantik 2012, Nadine berkembang daripada gelombang tropika yang bergerak ke barat Cape Verde pada September 10. Pada hari berikutnya, ia telah menjadi Ribut Tropika Nadine. Selepas mula-mula menjejak ke arah barat laut, Nadine membelok ke utara, jauh dari mana-mana daratan. Awal bulan September 15, Nadine mencapai status taufan kerana ia melengkung ke arah timur. Tidak lama selepas itu, peningkatan dalam rincihan angin menegak melemahkan Nadine dan menjelang 16 September ia kembali kepada ribut tropika. Pada hari berikutnya, ribut mula bergerak ke arah timur laut dan mengancam Azores tetapi pada bulan September 19, Nadine melencong ke timur-tenggara sebelum sampai ke pulau-pulau itu. Namun begitu, ribut itu menghasilkan angin ribut tropika di beberapa pulau. Pada September 21, ribut melengkung ke selatan-tenggara manakala selatan Azores. Kemudian pada hari itu, Nadine beralih ke kawasan tekanan rendah ekstratropika.

Rujukan
-------
**Taras Padang** merupakan sebuah desa di kecamatan Labuan Amas Selatan, Hulu Sungai Tengah, Kalimantan Selatan, Indonesia.

Desa Taras Padang adalah hasil *regrouping* 3 desa, yaitu :

        1. Desa Taras, dengan Kepala Desa **H. SULTANI**   

        2. Desa Padang, dengan Kepala Desa **SULTANI (alm)**

3. Desa Pulau Kambang, dengan Kepala Desa **MUKSIN**

Pada tahun 2000 terjadilah *regrouping* desa dengan Penjabat sementara Kepala Desa yaitu **H.MASYKUR (Alm)** beliau adalah Kasi Bangdes pada Kantor Camat Labuan Amas Selatan, dan sedangkan sebagai pelaksana tugas di desa adalah **NOOR 'IN** (Sekdes).

Pilkades I : Tahun 2000 terpilih Kepala Desa hasil Pemilu Kades Pertama yaitu **M. FACHRUDDIN, S.H** dengan masa jabatan sampai tahun 2007.

Masa Transisi : Tahun 2007 s.d. 2008 penjabat sementara sebagai Kepala Desa adalah  **IBRAHIM, A.Ma.Pd** beliau merupakan Kepala SDN Murung Taal.

Pemilu Kades II : Hasil Pemilu Kades II terpilih **ASPIHANI** sebagai pembakal Taras Padang periode 2008 s.d. 2014 dan sejak periode ini Kepala Desa berubah menjadi Pembakal.

Pilbakal (Pemilihan Pembakal) : setelah habis periode sebelumnya terpilihlah Pembakal yang baru yaitu **GUSTAINAH** yang menjabat dari 2014 s.d. sekarang.

Luas Wilayah : kurang lebih 7 km2

Jumlah Penduduk : berdasarkan hasil Pencacahan Sensus Penduduk 2010, berjumlah 2.123 jiwa yang terdiri dari laki-laki 1.030 jiwa dan perempuan 1.093 jiwa, jumlah KK 728 dilihat dari *sex ratio* 94,24.

Desa Taras padang merupakan desa dengan penyebaran penduduk terbesar di antara 17 desa dan 1 kelurahan di Kecamatan Labuan Amas Selatan, yaitu termasuk dalam urutan ke-2 setelah Kelurahan Pantai Hambawang Barat. Dan kemudian laju pertumbuhan penduduk selama kurun waktu sepuluh tahun adalah 0,3552008.

| * l
* b
* s
Kecamatan Labuan Amas Selatan, Kabupaten Hulu Sungai Tengah, Kalimantan Selatan |
| --- |
| Desa | Bangkal · Banua Kepayang · Batang Bahalang · Durian Gantang · Guha · Jamil · Mahang Baru · Mundar · Murung Taal · Panggang Marak · Sungai Jaranih · Sungai Rangas · Taal · Tabudarat Hilir · Tabudarat Hulu · Taras Padang |
| Kelurahan | Pantai Hambawang Barat · Pantai Hambawang Timur |

|  |  |
| --- | --- |
| Ikon tunas | Rencana kelurahan atau desa di Indonesia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Rakyat menyambut ulang tahun revolusi di Mashhad pada 2014 
**Ulang tahun Revolusi Islam** disambut pada 22 Bahman, iaitu bulan ke-11 dalam takwim Iran, bersamaan 11 Februari dalam takwim Gregory. Ia memperingati bantahan yang membawa kepada kejatuhan dinasti Pahlavi dan pelantikan rasmi Revolusioner Islam yang diketuai oleh Ayatollah Khomeini. Sambutan politik ini diadakan pada hari terakhir sambutan yang dipanggil Sepuluh Hari fajar.

Latar belakang
--------------

Rencana utama: Revolusi Iran
Ayatollah Ruhollah Khomeini, pengasas Republik Islam, memasuki Tehran pada 1 Februari 1979 dan memimpini pemberontakan di seluruh Iran yang berkeputusan dengan kemenangan selepas 10 hari.

Revolusi Iran pada 11 Februari 1979 yang disebabkan oleh penyertaan kelompok rakyat yang berbeza. Dinasti Pahlavi berakhir secara rasmi dan akhirnya keadaan disediakan untuk membentuk Republik Islam yang dipimpini oleh ulama, Ayatollah Ruhollah Khomeini. Pemikiran dan perwatakan Islam mempunyai peranan penting dalam revolusi menentang pemerintahan beraja dan Khomeini memanggilnya sebagai revolusi.

Lihat juga
----------

* Garis masa revolusi Iran

Rujukan
-------

1. ↑  "22 Bahman". presstv.com. Dicapai pada 10 Februari 2019.
2. ↑  Staff writer. "38 Years On, Iran Celebrates Islamic Revolution Anniversary". Tasnim News Agency. Dicapai pada 31 Januari 2017.
3. ↑  Esposito, p.۱۶۱
Rencana ini adalah mengenai pengalihan satu bahasa dengan sistem penulisan berlainan. Untuk album Siti Nurhaliza, sila lihat Transkripsi (album).
**Transkripsi** digunakan dalam bidang linguistik untuk mewakilkan penulisan sesuatu bahasa dengan cara bersistematik. Sumber boleh dalam bentuk ujaran (*percakapan*) ataupun teks dalam sistem tulisan yang berlainan, mahupun terdapat ahli linguistik yang berpegang bahawa hanya peralihan ujaran boleh dikira sebagai transkripsi.

Transkripsi tidak seharusnya dikelirukan dengan terjemahan, yang bermaksud menyampaikan makna teks bahasa sumber dalam bahasa sasaran (misalnya, menterjemahkan maksud teks bahasa Inggeris ke dalam bahasa Melayu); ataupun dengan transliterasi yang bermaksud mewakilkan teks yang ditulis dengan satu jenis skrip ke dalam teks yang menggunakan skrip yang lain. (misalnya, mentransliterasikan teks yang ditulis dengan abjad Arab ke dalam teks Rumi).

Pautan luar
-----------

* Transcription in Action - website from UC Santa Barbara
* Documentation and examples for the HIAT transcription system
* Transcription - a website with resources for transcription in conversation analysis
* Turn your text into fənɛ́tɪks (IPA / American)


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Seorang rakugoka membuat persembahan di Festival Sanma tahun 2008.
**Rakugo** (落語, secara harfiah bermaksud "kalimah yang jatuh") merupakan sebuah hiburan lisan yang wujud di Jepun. Seni ini melibatkan seorang pencerita (落語家, **rakugoka**) menyampaikan suatu cerita panjang yang disampaikan dengan lontaran gaya mengasyikkan.

Gambaran
--------

### Gaya

Pencerita atau *rakugoka* menyampaikan cerita yang terdiri daripada dialog antara dua atau lebih watak yang hanya boleh digambarkan melalui perubahan laras suara, nada, dan lenggok tubuh badan. Ciri yang paling ditumpukan adalah suatu "penyempurna" (落ち *ochi* / *raku* "jatuh" atau 下げ *sage* "turunan") yang mengganggu lancaran cerita disampaikan secara mengejut.

Cerita-cerita yang dipersembahkan ini boleh bernada lucu mahupun sedih; cerita lucu dalam rakugo boleh dibaratkan seperti komedi selatar yang sering menerapkan sindiran atau kiasan terhadap perkara yang berlaku dalam masyarakat seharian.

### Kelengkapan

Pencerita duduk berseorangan di atas pentas khas digelar *kōza* (高座) di mana duduknya pencerita mengikut posisi khusus iaitu melutut dengan punggung menyentuh tumit, posisi ini dikenali dengan nama *seiza* (正座).

Seberapa barang tertentu juga digunakan sebagai alat bantuan semasa penyampaian cerita iaitu segenggam kipas tangan kertas (扇子, *sensu*) dan sehelai tuala atau sapu tangan kecil (手拭, *tenugui*): kipas boleh diperolokkan sebagai senjata dipegang watak seperti pedang atau tombak ataupun seumpama surat jika dibuka, tuala pula boleh diolokkan menjadi dompet, dan begitulah seterusnya.

Rujukan
-------

1. ↑  ""Rakugo" (The Art of Storytelling)". *Nippon.com*. 1 Ogos 2015.

|  |  |
| --- | --- |
|  | Wikimedia Commons mempunyai media berkaitan: ***Rakugo***. |

|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
***Tiktaalik*** (/tɪkˈtɑːlɪk/; Inuktitut ᑎᒃᑖᓕᒃ [tiktaːlik]) ialah genus monospesifik sarcopterygian (ikan bersirip cuping) yang telah pupus dari Zaman Devon Akhir, kira-kira 375 Mya (berjuta-juta tahun yang lalu), yang mempunyai ciri-ciri tetrapod (berjuta tahun lalu haiwan berkaki).

Ditemui di Artik Kanada, *Tiktaalik* ialah osteichthyes bukan tetrapod, lengkap dengan sisik dan insang – tetapi ia mempunyai kepala segi tiga, pipih dan sirip berbentuk pisau yang luar biasa. Siripnya mempunyai tulang sinar nipis untuk mendayung seperti kebanyakan ikan, tetapi mereka juga mempunyai tulang dalaman yang kukuh yang membolehkan *Tiktaalik* menopang dirinya di dalam air cetek dan menggunakan anggota badannya untuk sokongan seperti kebanyakan haiwan berkaki empat.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
*Super Physicam Aristotelis*, 1595
**Tommaso d'Aquino** (1225 - 7 Mac 1274), juga dikenali sebagai **Thomas Aquinas**, ialah rahib Dominikan Itali dan paderi Katolik yang merupakan seorang ahli falsafah, ahli teologi dan ahli undang-undang yang amat berpengaruh dalam tradisi kecendekiawanan (*scholasticisme*).

Ringkasan hidup
---------------

Beliau juga dikenali sebagai "Doktor Angelicus" dan "Doktor Communis". Beliau dikatakan sebagai sarjana undang-undang Barat zaman pertengahan dan ahli agama paling berpengaruh. Nama "Aquinas" menunjukkan asal-usul nenek moyang beliau dari daerah Aquino (sekarang wilayah Lazio), kawasan di mana keluarganya memegang tanah sehingga 1137.

Beliau mengkaji falsafah dan teologi dan mendapat pendidikan awal di biara Benedictine di Monte Cassino. Aquinas menghadiri Universiti Naples, dan mendapat nama jolokan "lembu bodoh" kerana tingkah lakunya yang perlahan, meskipun beliau seorang yang berbakat dalam retorik, logik dan sains semula jadi. Menjelang 1240, beliau tertarik dengan kehidupan agama dan memutuskan untuk menjadi rahib Dominikan. 

Aquinas merupakan seorang ahli teologi yang mengutarakan Hujah Kosmologi. Bukunya yang paling terkenal ialah *Summa Theologica* dan *Summa Contra Gentiles*. Beliau terkenal dengan hasil kerja dalam undang-undang Semula Jadi iaitu kepercayaan bahawa 'undang-undang semula jadi' diperoleh disebabkan menjadi manusia. Contoh undang-undang ini ialah hak asasi manusia. Beliau turut merupakan pelopor kepada aliran Thomisme yang menghujahkan bahawa taakulan itu wujud di sisi Tuhan.

Thomas Aquinas dipandang sebagai salah satu filsuf dan ahli teologi terbesar dalam Gereja Katolik Rom. Paus Benedictus XV menyatakan: "mazhab (Dominikan) ini ... memperoleh kemasyhuran baru ketika Gereja menyatakan ajaran Thomas sebagai ajaran Gereja sendiri dan sang Doktor, yang dihormati dengan pujian-pujian khusus dari para Paus, [adalah] guru dan pelindung sekolah-sekolah Katolik." Anthony Kenny turut melihat beliau sebagai "salah satu daripada filsuf terhebat dalam dunia Barat".

Rujukan
-------

1. ↑  (Inggeris) Benedict XV Encyclical *Fausto appetente die* 29 June 1921, AAS 13 (1921), 332; Pius XI Encyclical *Studiorum Ducem* §11, 29 June 1923, AAS 15 (1923), cf. AAS 17 (1925) 574; Paul VI, 7 March 1964 AAS 56 (1964), 302 (Bouscaren, vol. VI, pp. 786–88).
2. ↑  (Inggeris) Aquinas, Thomas (1993). *Selected Philosophical Writings*. Oxford University Press. m/s. Xi. ISBN 0192835858. `|access-date=` requires `|url=` (bantuan)

Pautan luar
-----------

* (Inggeris) *St. Thomas Aquinas* - oleh Daniel Kennedy dalam *Catholic Encyclopedia* (1912), di NewAdvent.org
* (Portugis) Instituto Teológico São Tomás de Aquino Diarkibkan 2011-03-20 di Wayback Machine

* Corpus Thomisticum – bibliografi penuh beliau
* Karya-karya oleh Saint Thomas Aquinas di Projek Gutenberg
* (Inggeris) Karya oleh atau tentang Thomas Aquinas di Internet Archive
* (Inggeris)  Karya oleh Thomas Aquinas di LibriVox (buku audio domain awam)

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Dalam linguistik, aliran **transformasi generatif** (TG) ialah satu aliran mazhab pengkajian bahasa yang telah dikemukakan oleh Noam Chomsky. Beliau merupakan seorang profesor lingustik yang menyumbangkan buah fikirannya di Massachusetts Institute of Technology. Aliran TG yang dikemukakan oleh Chomsky ini diperkenalkan olehnya melalui penerbitan sebuah monograf yang bertajuk *Syntactic Structure*, pada tahun 1957. Kemudian, teori TG ini diperbaik oleh Chomsky melalui bukunya, *Aspect of the Theory of Syntax*.

TG memberi tumpuan terhadap bidang sitaksis (ayat) serta mengutamakan bidang semantik(makna). Dasar utama teori ini ialah dengan menganggap bahawa setiap ayat yang dihasilkan sebenarnya mengandungi dua peringkat. Peringkat-peringkat tersebut ialah struktur dalaman dan struktur permukaan.

Struktur dalaman ialah struktur yang mengandungi ayat dasar atau ayat inti. Struktur permukaan pula ialah struktur yang telahpun mengalami perubahan daripada struktur dalamannya dan merupakan bentuk ayat yang dituturkan oleh seseorang penutur.

Mengikut hukum TG, struktur dalaman dan struktur permukaan diterbitkan oleh dua rumus tatabahasa. Rumus-rumus tersebut ialah Rumus Struktur Frasa (RSF) dan Rumus Transformasi. RSF akan membentuk ayat pada struktur dalaman, manakala Rumus Transformasi pula akan menerbitkan ayat pada peringkat permukaan. Ayat-ayat yang terhasil daripada kedua-dua bentuk tersebut biasanya tidak mempunyai persamaan. Ayat yang terhasil daripada struktur dalaman akan menjadi input kepada pembentukan ayat pada peringkat permukaan.

Rumus Struktur Frasa (RSF) --> Rumus Transformasi

Rumus Transformasi itu pula mempunyai keupayaan untuk meggugur, menambah, menyusun semula, dan mengubah unsur-unsur kata yang terdapat dalam sesuatu ayat.
"Piedmont" dilencongkan ke sini. Untuk kegunaan lain, lihat Piedmont (nyahkekaburan).
Lokasi Piemonte dalam ItaliLokasi Piemonte dalam Itali
**Piemonte** (Itali: ***Piemonte***code: it is deprecated ; bahasa Inggeris: ***Piedmont***code: en is deprecated ) ialah sebuah *regione* (kawasan) di barat laut Itali. *Piemonte* dalam bahasa Itali bererti kaki bukit. Luasnya kira-kira 25,400 km2 dan populasinya sekitar 4.3 juta orang. Ibu daerahnya berada di Torino.

Piemonte dikelilingi oleh tiga sisi banjaran pergunungan Alp. Ia bersempadan dengan Perancis, Switzerland, dan *regione* Lombardy, Liguria dan Valle d'Aosta.

Ekonomi Piemonte bergantung kepada pertanian. Piemonte adalah salah satu dari daerah penghasilan anggur untuk wain terbesar di Itali. Selain itu, Piemonte juga menghasilkan 10% dari penghasilan beras di Itali. 

Bandar-bandar besar di Piemonte adalah ibu kota-ibu kota provinsi (Alessandria, Asti, Biella, Cuneo, Novara, Vercelli, Verbania dan Torino), dan Moncalieri dan Rivoli.

Pautan luar
-----------

* (Itali) Regione Piemonte
* (Itali) Piemonte on line

Templat:Piemonte

| * l
* b
* s
Daerah di Itali |
| --- |
| 

|  |  |  |  |  |  |
| --- | --- | --- | --- | --- | --- |
|     | 
AbruzzoLembah AostaApuliaBasilicata
 | 
CalabriaCampaniaEmilia-RomagnaFriuli-Venezia Giulia
 | 
LazioLiguriaLombardyMarche
 | 
MolisePiedmontSardiniaSicily
 | 
Trentino-Alto Adige/SüdtirolTuscanyUmbriaVeneto
 |

 |


|  |  |
| --- | --- |
| Ikon tunas | Rencana berkaitan Eropah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Datuk Dr **Ramlan Abdul Aziz** adalah Ketua Pegawai Eksekutif Institut Sukan Negara (ISN) yang terletak di Bukit Jalil.

Pendidikan
----------

Dr Ramlan adalah lulusan Sarjana Sains dan Perubatan Sukan, University of London mempunyai pengalaman lebih 22 tahun dalam bidang perubatan dan sains sukan bermula sebagai pegawai perubatan di ISN.

Penulisan
---------

Beliau menghasilkan tiga buah buku berkaitan sains sukan :

1. 'Buku Panduan Perubatan untuk Jurulatih-jurulatih di Malaysia' (1993)
2. 'Buku Panduan Perubatan Sukan untuk Atlit dan Jurulatih (2001)
3. 'Case Histories in Joint and Muscle Injury' (2004) (penulis bersama)

  

Beliau pernah menjadi ketua kontinjen negara ke Sukan SEA 2009 di Vientiane, Laos dan Sukan Para Asia 2010 di Guangzhou, China.

Adamas
------

Kementerian Belia Dan Sukan (KBS) telah menubuhkan Agensi Anti-Doping Malaysia (Adamas). Adamas ditubuh pada tahun 2005 , bertindak sebagai badan untuk mengendalikan pemeriksaan anti-doping ketika dan selepas kejohanan sebaliknya memberi pendidikan dan pencegahan. Malaysia menjadi negara anggota Agensi Anti-Doping Dunia (Wada) yang memainkan peranan utama memerangipenyalahgunaan dadah dalam sukan.

Pengambilan dadah dalam sukan bukanlah satu perkara baru sebaliknya perkara itu mula timbul sejak zaman olimpik kuno lagi.Dahulu atlet sukan menggunakan daun-daun, akar kayu, rempah ratus dan organ binatang yang dirasakan mampu memberi kelebihan luar biasa kepada mereka.

Dadah steroid seperti jenis Anabolic steroids boleh mengundang maut dalam jangka masa panjang.Selain itu akan menyebabkan kerosakan kepada organ jantung, buah pinggang, hati, ginjal dan alat kelamin sehingga tidak mampu untuk mendapatkan zuriat.

Dadah jenis Drostanolone Metabolite (meningkatkan prestasi), Metandienone Metabolite (membina otot), propranonol (penenang) dan Anabolic steroids (membina otot) telah disalahguna oleh para atlet Malaysia. Tujuannya untuk menguatkan otot, pengambilandadah jenis ini boleh menyebabkan otot mudah koyak. Psikologi atlet akan menjadi lebih agresif daripada kebiasaannya di mana personaliti atlet boleh menjadi panas baran, ingkar perintah dan tidak mampu melakukan pertimbangan secara normal sehingga boleh bergaduh dengan rakan mahupun dengan jurulatih. Amat tidak berbaloi apabila atlet sanggup menggadaikan kesihatan dan nyawa sendiri sebagai tukaran untuk mendapat pingat dengan jalan mudah sedangkan harga nyawa dan kesihatan adalah jauh lebih mahal daripada itu.

  

Majlis Sukan Negara, Majlis Olimpik Negara, persatuan sukan kebangsaan dan penguatkuasa undang-undang perlu bergabung tenaga bagi memerangi penggunaan dadah di kalangan atlet.

Rujukan
-------

1. ↑  Penggunaan Dadah Steroid Boleh Bawa Maut: Dr Ramlan
**Ujian abdominojugular**, juga dikenali sebagai **refluks abdominojugular** (**AJR**), adalah ujian pemeriksaan fizikal yang berguna dalam mendiagnosis disfungsi ventrikel kanan, terutamanya kegagalan ventrikel kanan.

AJR adalah ujian untuk mengukur tekanan vena jugular (JVP) melalui proses menggelembung daripada vena jugular dalaman. Ujian AJR positif berkorelasi dengan tekanan arteri pulmonari dan dengan itu merupakan penanda disfungsi jantung kanan, khususnya kegagalan ventrikel kanan.

*Refluks* dalam konteks ini bermaksud aliran balik sistem peredaran darah dan tidak boleh dikelirukan dengan refleks.

Prosedur
--------

Pesakit diminta untuk berbaring pada 30 darjah dengan kepalanya miring 45 darjah ke kiri. Kemudian cahaya oblik digunakan untuk menerangi kawasan jugular leher untuk membantu mengenal pasti vena jugular dalaman. Perhatian mesti diambil agar tidak dikelirukan dengan jugular luar, yang degupannya lebih mudah dilihat di bawah kulit kerana lebih dangkal. Pada pesakit dengan kesesakan jantung kanan yang teruk, pemerhatian pada jugular dalaman mungkin tidak dapat dilakukan kerana jaraknya jauh ke leher dan tengkorak atas.

Doktor menekan dengan kuat pada kuadran kanan atas abdomen (iaitu di atas hati) atau di bahagian atas abdomen selama 10 saat dengan tekanan 20 hingga 35 mm Hg sambil memerhatikan pembengkakan vena jugular dalaman di leher dan juga memerhatikan untuk memastikan pesakit tidak melakukan manuver Valsalva.

Pada individu yang sihat, tekanan vena jugular tetap berterusan atau meningkat sementara untuk degupan jantung atau dua, sebelum kembali normal. *Hasil negatif ini* akan ditunjukkan disebabkan oleh kurangnya pembengkakan vena jugularis. Refluks abdomenjugular negatif dilihat pada sindrom Budd-Chiari.

*Hasil positif* ditakrifkan sebagai kenaikan yang berterusan dalam JVP sekurang-kurangnya 3 cm atau lebih atau kejatuhan 4 cm atau lebih setelah pemeriksa melepaskan tekanan. AJR mempunyai kepekaan yang dilaporkan 24% hingga 72% dan kekhususan 93% hingga 96%. Perbezaan sensitiviti yang besar dapat dijelaskan oleh nilai yang lebih tinggi dilaporkan semasa prestasi dalam keadaan optimum makmal jantung sementara nilai yang lebih rendah adalah dari kajian di jabatan kecemasan.

Rujukan
-------

1. 1 2  Wiese, J. (July 2000). "The abdominojugular reflux sign". *American Journal of Medicine*. **109** (1): 59–61. doi:10.1016/s0002-9343(00)00443-5. PMID 10936479.
2. 1 2 3  Ewy G (1988). "The abdominojugular test: technique and hemodynamic correlates". *Annals of Internal Medicine*. **109** (6): 456–60. doi:10.7326/0003-4819-109-6-456. PMID 3415106.
3. ↑  Elsevier, *Dorland's Illustrated Medical Dictionary*, Elsevier.
4. 1 2  "The Rational Clinical Examination. Does this patient have abnormal central venous pressure?". *JAMA*. **275** (8): 630–4. 1996. doi:10.1001/jama.1996.03530320054034. PMID 8594245.
5. ↑  "Clinical diagnosis of congestive heart failure in patients with acute dyspnea". *Chest*. **97** (4): 776–81. 1990. doi:10.1378/chest.97.4.776. PMID 2182296.